cyanic-selkie/wikianc huggingface dataset:
Saur-Moqila
Tarix
Təpə əslində tarii bir kurqan qəbirdir. Təpənin adı da məhz bunla bağlıdır. Belə ki moqila ukrayn dilində "kurqan" deməkdir. Saur sözünün isə türk dilindən gəldiyi və "at sarğısına bənzər çöl kurqanı" mənasını verdiyi düşünülür. Rozamund Bartlett yazır: "Orta əsrlər dövründə ruslarla türklər və tatarlar arasında bir növ sərhəd rolunu oynayan bu xüsusi kurqan haqqında bir çox məşhur rəvayətlər yayılmışdır; Saur onlarda ya pis bir Türk xanı, ya da kazak qəhrəmanı olaraq göstərilir.
İkinci dünya müharibəsi
1963-cü ildə təpənin üstündə həlak olmuş əsgərlərin şərəfinə həsr olunmuş bir xatirə kompleksi açıldı. Abidə üzərində sovet əsgərinin dəmir-beton heykəli olan obelisk, obeliskə aparan yamac boyunca düzəldilmiş dörd dəmir-beton heykəl (hər biri döyüşdə iştirak etmiş piyada, tankçı, topçu və təyyarəçiləri təmsil edir) və həlak olanların adları yazılmış divarlardan ibarətdir.
2014 Donbas müharibəsi
2014-cü ildə Donbasdakı Ukrayna qoşunları ilə Rusiyapərəst separatçılar arasında baş verən hərbi qarşıdurmanın ilk aylarında Savur-Moqila hündürlüyü Rusiyapərəst döyüşçülər tərəfindən ələ keçirildi. 23 iyul 2014-cü ildə Rusiyapərəst qüvvələr inkişaf etmiş bir zenit sistemindən istifadə edərək Saur-Moqila üzərindən 5 182 metr məsafədə uçan Ukrayna Hava Qüvvələrinə məxsus iki Suxoy Su-25 hücum təyyarəsini vurdu.
İntensiv döyüşlərdən sonra, 28 iyul 2014-cü ildə Ukrayna Silahlı Qüvvələri Saur-Moqilanın idarəsini rusiyapərəst döyüşçülərdən geri aldıqlarını iddia etdilər. Lakin Rusiyapərəst Donetsk Xalq Respublikasının komandiri İqor Qirkin Saur-Moqilanın itirildiyini inkar edərək döyüşlərin davam etdiyini söylədi. Yüksəklik 9 avqust 2014-cü ildə Ukraynanın 25-ci Hava-Desant briqadası tərəfindən tutulsa da, DXR 26 Avqust 2014-cü ildə təpəni yenidən geri aldı. Döyüşlər zamanı yüksəklik Ukrayna və DPR arasında təxminən 8 dəfə yer dəyişmişdir.
Memorialın dağıdılması
Xatirə abidəsi bir neçə həftə davam edən güclü zərbələrdən sonra 21 avqust 2014-cü il tarixində çökdü.
Panaqiotis Qionis
Karyerası
Panaqiotis Qionis Yunanıstanı 2004-cü ildə Afina şəhərində baş tutan XXVIII Yay Olimpiya Oyunlarında təmsil edib və fərdi turnirdə 49-cu, cüt turnirdə isə 17-ci pillənin sahibi olub.
Daha sonra Panaqiotis Qionis Yunanıstanı 2008-ci ildə Pekin şəhərində baş tutan XXIX Yay Olimpiya Oyunlarında təmsil edib və fərdi turnirdə 33-cü, Komanda turnirində isə 9-cu pillənin sahibi olub.
Panaqiotis Qionis Yunanıstanı 2012-ci ildə London şəhərində baş tutan XXX Yay Olimpiya Oyunlarında təmsil edib və fərdi turnirdə 17-ci pillənin sahibi olub.
Yovşanlı (Salmas)
Yovşanlı - İranın Qərbi Azərbaycan ostanının Salmas şəhristanı ərazisinə daxil olan kənd.
Əhalisi
2006-cı il məlumatına görə kənddə 269 nəfər yaşayır (65 ailə).
Əşrəf Əliyev (güləşçi)
Əşrəf Paşa oğlu Əliyev — sərbəst güləş üzrə 74 kq çəkidə 2011-ci il dünya bürünc medalçısı.
Uğurları
Sərbəst Güləş üzrə 02-05 mart 2000-ci il tarixdə Bakı şəhərində keçirilən gənclər arasında Azərbaycan birinciliyində I yer, 15-18 may 2002—ci ildə Bakı şəhərində yeniyetmələr arasında keçirilən Azərbaycan birinciliyində I yer, 19-21 dekabr 2008-ci il tarixlərdə Bakı şəhərində keçirilən kişilər arasında Azərbaycan çempionatında II yer, 14-18 sentyabr 2011-ci il tarixlərdə Türkiyənin İstanbul şəhərində keçirilən kişilər arasında dünya çempionatında III yerə layiq  görülmüşdür və olimpiadaya lisenziyanı əldə etmişdir.
Kəbləhüseynli yaşayış yeri
thumb|Kəbləhüseynli yaşayış yeri
Kəbləhüseynli — abidə Ağdam rayonunun eyni adlı kəndinin mərkəzində yerləşir. Bu şərq-qərb istiqamətində uzanan maksimal diametri 120 m, hündürlüyü 3m olan təpədir. Onun cənub tərəfi həyatyanı sahələr, şimal tərəfi kənd yolu salınarkən dağıdılmış, şərq tərəfi isə tamamılə sıyrılıb dasınmışdır. Təpənin şimalşərq tərəfində 1,3 m dərinlikdə dəmir dövrünə aid qəbirlər dağıdılmışdır. Ehtimal ki, təpə həmin dövrdə nekropol kimi istifadə olunmuş dur. Kənd sakinlərin söylədiklərinə görə torpaq qazılarkən buradan çoxlu sayda saxsı qab çıxarılır.Onların bir qısmı kənd sakinlərində, bəziləri isə Xındrıstan kənd orta məktəbində saxlanılır. Təpənin dağıdılmış mərkəzi hissəsində 20 sm dərinlikdə, uzunluğu 2 m olan divar qalığı aşkar olundu. Divar 40x15x9,5 sm ölçüsündə çiy kərpiclərdən tikilmiş, 50 sm hündürlükdə mühafizə olunmuşdur. Bu divar qalığından 15 m şimalda, 1 m dərinlikdə 2 təsərrüfat küpü aşkar olundu. Onlar da torpaq qazılması nəticəsində üzə çıxarılmış və dağıdılmışdır. Şiş oturacaqlı birinci küpün mühafizə edilmiş alt hissəsinin hündürlüyü 130 sm, gövdəsinin maksimal diametri 110 smdir. İkinci küpdən isə yalnız ağız hissəsinin fraqmenti mühafizə edilmişdir ki, onun da diametri 104 sm idi. Toplanılmış saxsı kolleksiya neolit və erkən dəmir dövrlərinə aid edilir.
Fərman Eyvazlı
Fərman Allahverdi oğlu Eyvazov — yazıçı, jurnalist, "Azərnəşr"də tərcüməçi (1965-1976), Azərbaycan Jurnalistlər İttifaqında şöbə müdiri (1967-1996), Azərbaycan Yazıçılar Birliyinin üzvü.
Həyatı
Fərman Eyvazlı 6 Mart 1931-ci ildə Ağstafa rayonunda anadan olub. 1956-cı ildə Moskva Maksim Qorki İnstitutunun Ədəbiyyat ixtisasından məzun olub. Fərman Eyvazlı 26 noyabr 1996-cı ildə Bakı şəhərində vəfat etmişdir.
Ədəbi fəailyyəti
Ədəbi fəaliyyətə 1950-ci illərdə başlayan yazıçının ilk şeiri ,,İlk Səsim’’, Azərbaycan Gəncləri qəzetində yayımlanmışdır. 1986-cı ildə ,,Drujba Narodov’’ jurnalında baş müxbir, 1961-cı ildə Radio və Televiziya Komitəsində aparıcı kimi çalışmışdır. 1965-ci ildə ,,Azərnəşr’’də tərcüməçi, 1967-ci ildə Azerbaycan Jurnalistlər Birliyinde şöbə müdiri olub. 1962-ci ildə Azərbaycan Yazıçılar Birliyinə, 1970-ci ildə Azərbaycan Jurnalistlər Birliyinə üzv olmuşdur.
Kəruztəpə yaşayış yeri
Kəruztəpə — yaşayış yeri Ağcabədi rayonu Hindarx qəsəbəsindən 250 m şimal-qərbdə, 3 saylı Hindarx kurqanının cənub hissəsində, qobunun sağ sahilində yerləşir. Təpənin səthi ehtimal ki, sovet dövründə kənd təssərüfatı qurğularının tikintisi zamanı hamarlanmışdır. O dövrün yadigarı olaraq təpənin mərkəzində iki silos quyusu hələ də qalmaqdadır. Diametri 215 m, hündürlüyü isə 2 m olan təpə orta əsrlərə aid böyük yaşayış yerinin qalıqlarıdır. Təpənin qobu istiqamətində olan qərb yamaclarında apardığımız müşühidələr zamanı Leylatəpə mədəniyyətinə aid saxsı qab fraqmentlərinə təsadüf edilmişdir. Bu tapıntılara əsasən söyləyə bilərik ki, orta əsrlərə aid yaşayış yeri Leylatəpə məskəninin üzərində salınmışdır.Abidənin ərazisində arxeolji kəşfiyyat şurfunun qazılması olduqca vacibdir.
Qonşutəpə yaşayış yeri
Qonşutəpə — abidə Ağcabədi rayonu ərazisində, Qəbristanlıqtəpə yaşayış yerindən 95 m şimalda yerləşir. Bu diametri 95 m, hündürlüyü 3 m olan, cənub hissəsi dağılmış təpədır. Toplanmış saxsı kolleksiyası neolit dövrünə aid edilir.
Mərzənabad
Mərzənabad — İranın Mazandaran ostanının Çalus şəhristanının Kelardəşt bəxşində şəhər. 2006-cı il əhalinin siyahıya alınmasına əsasən, şəhərin əhalisi 5,078 nəfər və 1,335 ailədən ibarət idi.
Xalid Əl-Hərbi
Xalid Əl-Hərbi (10 iyul 1975) — Səudiyyə Ərəbistanı təmsil edən stolüstü tennisçi.
Karyerası
Xalid Əl-Hərbi Səudiyyə Ərəbistanı 2004-cü ildə Afina şəhərində baş tutan XXVIII Yay Olimpiya Oyunlarında təmsil edib və fərdi turnirdə 49-cu pillənin sahibi olub.
Xəstəxana gəmisi
thumb|right|300px|[[ABŞ hərbi donanmasına məxsus USNS Mercy xəstəxana gəmisi. Haaqa müqaviləsinə əsasən USNS Mercy gəmisinə atəş açmaq və ya batırmağa cəht göstərmək hərbi cinayət hesab olunur. ]] Xəstəxana gəmisi — Əsasən hərbi məqsədlər üçün istifadə olunan və daxilində müxtəlif növ tibbi xidmətlərin göstərildiyi gəmi növü. Xəstəxana gəmiləri döyüş bölgələrinə yaxın sularda hərəkət etməklə yaralanmış şəxslərə mobil tibbi yardımlar göstərilməsi üçün istifadə olunur. Xəstəxana gəmilərinə atəş açmaq və ya onları qəsdən batırmağa cəht göstərmək hərbi cinayət sayılır.
Haaqa müqaviləsi
Haqqa müavilələrində xəstəxana gəmiləri ilə bağlı bir necə müddəalar mövcuddur.
Neft tankeri
thumb|right|300px|Dünyanın ilk neft tankeri hesab olunan və [[Nobel qardaşları tərəfindən Bakıdakı neft mədənlərindən çıxarılan xam neftin daşınması sifariş verilmiş Zərdüşt gəmisi.]]
Neft tankeri - Xam neftin və ya işlənmiş neft məmulatlarının daşınmasında istifadə olunan gəmi növü. Xam neft və yeyinti məhsulları daşıyan gəmilər xarici görünüş baxımıdan bir-birlərinə oxşasalarda, daxili tərtibat və quruluş baxımlarından fərqliliklərə sahibdirlər. Dünyada ilk neft tankeri Azərbaycanda istismara verilmişdir. Belə ki, 1879-cu ildə Nobel qardaşlarının Bakıdakı neft mədənlərindən çıxarılan xam neftin daşınması üçün sifariş etdiyi Zərdüşt gəmisi dünyada istifadəyə verilmiş ilk neft tankeri hesab olunur.
Filipp Peti
Filipp Peti (13 avqust 1949) — fransız kəndirbazı.
7 avqust 1974-cü ildə Nyu-Yorkda yerləşən Dünya Ticarət Mərkəzinin ən yüksək nöqtəsində Şimal və Cənub bürclərində 400 metr hündürlükdə kəndir üzərində gəzmişdir. 2015-ci ildə onun həyatından bəhs edən Gəzinti filmi çəkilmişdir. Filmdə Filipp Petinin obrazını kinoaktyor Cozef Qordon-Levitt canlandırmışdır.
Sumqayıt Kimya Sənaye Parkı
Sumqayıt Kimya Sənaye Parkı (SCİP) — 11 may 2012-ci il tarixində İqtisadi İnkişaf Nazirliyinin nəzdində təsis edilmişdir. Park ictimai mülkiyyət hesab olunur.
Ümumi məlumat
thumb Sumqayıt Kimya Sənaye Parkı Sumqayıt şəhərinin şimal hissəsində, Azərbaycanın paytaxtı Bakıdan 32,5 km məsafədə yerləşir. 505,64 ha ərazini əhatə edən parkın, 192 ha ərazisi sənaye zonasına ayrılmışdır. Baş Plana əsasən sənaye zonasına kənd təsərrüfatı və tibbi kimya, məişət kimyası, tikinti kimya, elektron və mühəndis kimyasə, polimerlər, eləcə də sənaye avadanlıqlarının ihtehsalı daxil olacaqdır. Diqqət əsasən prioritet sahələrə yönəldəcək. Parkın 3 oktyabr 2013-cü ildə açılışı gerçəkləşir. Azərbaycan Respublikası Prezidenti İlham Əliyevin 18 aprel 2014-cü il tarixli 396 nömrəli "Sumqayıt Kimya Sənaye Parkının ərazisini genişləndirmək haqqında" Fərmanına əsasən park üçün 127,96 hektar ərazi ayrılmışdır. Prezidentin 25 yanvar 2017-ci il tarixli 2625 nömrəli “Sumqayıt Kimya Sənaye Parkının ərazisini genişləndirmək” sərəncamı əsasında Bakı-Quba yolunun 37-ci km-də yerləşən 170,75 hektar ərazi zonada xüsusi işlərin görülməsi üçün təmin ediləcəkdir. Parka rəhbərlik edən Sumqayıt Kimya Sənaye Parkı MMC-dir.
SKSP-nın sənaye və sosial zonaları
Sumqayıt Kimya Sənaye Parkını əhatə edən torpaq sahəsi şərti olaraq 2 zonaya bölünür: sənaye və sosial (ictimai). İctimai zonada (21 ha) yaxın gələcəkdə 16 və 20 mərtəbəli ofis binaları fəaliyyətə başlayacaq. Müəssisə komoleksinə konfranslar və beynəlxalq sərgilərin keçirilməsi üçün sərgi zalları; laboratoriya binası; işçi emalatxanası; idman meydançaları; Uşaq Mərkəzi; bir sıra yataqxanalar; tibb və sağlamlıq mərkəzi, həm də Park sakinləri və işçi heyət üçün digər xidmətlər daxil olacaqdır. Bura həmçinin iç infrastrukturun təməllərinin qoyulması da daxildir (yəni istilik və elektrik enerjisi, su, qaz, kanalizasiya sistemləri, yanğından mühafizə, nəqliyyat və digər kommunal xidmətlər). Məlumat Mərkəzinin təməlinin qoyulmasına 60 milyon dollar xərclənib. Sənaye parkının tam olaraq sərmayəsi 2 milyard 400 milyon dollar təşkil etmişdir.
Sumqayıt Kimya Sənaye Parkının əsas ofisi Bakı şəhəri, Xətai rayonu, Xocalı 37 ünvanında yerləşir (poçt kodu - AZ1025). Parkın direktoru Nazim Talıbovdur. Direktor müavini - Zaur Məmmədov. Ümumilikdə 13 rezidentdən ibarətdir Sumqayıt Kimya Sənaye Parkının rezidentlərindən biri də SOCAR neft şirkəti tərəfindən hazırlanmış Polimer layihəsidir.
"2008-2015-ci illərdə Azərbaycan Respublikasında əhalinin ərzaq məhsulları ilə etibarlı təminatına dair Dövlət Proqramı" və "Azərbaycan Respublikasında sənayenin inkişafına dair 2015-2020-ci illər üçün Dövlət Proqramı" nın icrası çərçivəsində Sumqayıt Kimya Sənaye Parkının ərazisində ARDNŞ karbamid zavodu inşa edilmişdir. Zavodun təməli 2011-ci ildə qoyuldu və bir il sonra Koreyanın Samsung Engineering şirkəti ilə mühəndislik, satınalma və tikinti müqaviləsi bağlandı. Zavodun ümumi dəyəri təxminən 800 milyon avro idi. Zavodun açılış mərasimi 2019-cu ilin yanvar ayında baş tutmuşdur.
Rezidentlər
2021 ildə Sumqayıt Kimya Sənaye Parkda 25 rezidentlər fəaliyyət göstərir: “Azertexnolayn” MMC, “SOCAR Polymer” MMC, “AzerFloat” QSC, “Baku Non Ferrous and Foundry Company” MMC, “MST Engineering Services” MMC, “SIKA” MMC, “Aqrokimya Azərbaycan” MMC, “Alco” MMC, “STDC” MMC, “Azərxalça” ASC, “STP” MMC, “Tabaterra” QSC, “SOCAR Karbamid Zavodu”, “SumPlast” MMC, “LabDisc Azərbaycan” QSC, “Archi Glass” MMC, “Galenka Azərbaycan” MMC, “Universal Packing İndustry” QSC, “Azmonbat” MMC, “Bakı Tekstil Fabriki” MMC, “Glassica” QSC, “Azersulfat” MMC, “Novus Plastica” MMC, “Azeka BM” MMC, “Azərbaycan Vanhong Ceramics Co.” MMC.
Fəaliyyət
Park rezidentlərin məhsulu Türkiyəyə, Rusiyaya, Mərkəzi Asiya ölkələrə, Almaniyaya, Niderlanda, Polşaya, Ukraynaya, Braziliyaya, Kanadaya, Çinə, ABŞ-a ixrac edilir.
Sənaye sahəsində əməkdaşlıq
Hal-hazırda SKSP bir İran dərman şirkəti olan «Darou Pakhsh» ilə fəal işləyir. Bir sıra xarici şirkətlər, xüsusən Rusiya Federasiyası, Ukrayna, İran və Almaniya şirkətləri ilə də danışıqlar aparılır. Bu şirkətlərin rəhbərlərinə Parkda filial açmağı təklif edirlər.
Klirinq
Klirinq - Öhdəliklərin qarşılıqlı əvəz edilməsi, ləğv edilməsi əsasında aparılan nağdsız hesablaşma sistemi. Bu zaman əmtəə və xidmətləri, qiymətli kağızları və s. aktivləri alan tərəf həmin məbləğ müqabilində satıcı tərəﬁn ona qarşı olan öhdəliyini ləğv edir. Beynəlxalq ticarət və ya maliyyə- kredit münasibətlərində dəyərin öhdəliklərin ləğvi ilə əvəz edilməsi, yaxud öhdəliklərin qarşılıqlı əvəz edilməsi əsasında hökumətlərarası razılaşmaya valyuta klirinqi deyilir.
Klirinq qiymətli kağızlar və törəmə maliyyə vasitələrinin qarşılıqlı hesablamalar sistemidir. Bir qayda olaraq ticarət meydançasında, birjanın hesablama palatası tərəfindən yaxud ixtisaslaşmiş klirinq təşkilatı tərəfindən yerinə yetirilir. Klirinq sistemi bağlanmış sazişlər üzrə netto-mövqeni hesablamaq imkanı verir. Fərz edək ki, broker günün birinci yarısında beş səhm alıb və dərhal ikisini satıb. Günün ikinci yarısında daha beşini alıb və üçünü satıb. Ticarət sessiyasının sonunda onun yekun mövqeyi beş səhmə bərabər olur. Klirinq nəticəsində razılaşmaların bir qismi bağlanır və brokerin yekun mövqeyi beş səhm alması ilə nəticələnir. O onların haqqını öz kontragenti olan ticarət palatasına ödəməlidir.
Bununla belə, beş səhmi kimin isə alması üçün bu qiymətli kağızları ona kimin isə satması lazımdır. Və bu əks tərəf ticarət palatasına həmin beş səhmi verməlidir. Nəticədə klirinq mərkəzi öz üzərinə heç bir risk götürmür, onun səhmlər üzrə təmiz mövqeyi sıfıra bərabər olur: o nəyi alırsa, - onu da verir. Açıq mövqelərin klirinq mərkəzi tərəfindən öz üzərinə götürülməsi prosesi novasiya adlandırılır.
Dünyada ən tanınmış klirinq mərkəzlərindən olan LCH.Clearnet ancaq birjalara xidmət göstərmir, o 348 trilyon dollar dövriyyəsi olan banklar arası bazarın törəmə borc maliyyə alətlərinin təxminən yarısına xidmət göstərir.
Marakaybo gölü
Marakaybo — Venesuela ərazisində yerləşən iri duzlu göl. Göl tektonik məşəlli olaraq Serra-de-Periha (qərb) və Kordilera-de-Merida (şərq) sıra dağları ilə əhatələnir. Şimal hissədə dayaz, cənubunda isə dərinlik 250 m təşkil edir. Göl birbaşa Venesuela körfəzi ilə dayaz (2–4 m) boğazla birləşir. Gölə tökülən ən iri çay Katatumbo çayıdır. Cənubi Amerikanın ən böyük gölü olaraq 13 210 km² sahəyə malikdir. Dünyanın ən qədim göllərindən biri hesab edilir. Gölün sahilində Venesuelanın əhalisinin hardasa ¼ hissəsi yaşayır.
Gölün adı koloniyalaşma zamanı yerli sərkərdə Maranın şərəfinə adlandırılmışdır. Mənası isə "Maranın torpağı" anlamını verir.
Coğrafiya
Marakaybo gölünün dənizlə birbaşa yol vardır: Marakaybo və Kamibas limanları ilə əlaqə yaranır. Gölün hövzəsində böyük neft ehtiyatı vardır. Buda Venesuelanın inkişafına təkan verir. Gölü okeanla birləşdirən dərin kanal gölə iri takerlərin daxil olmasına imkan verir. Keçidin üzərində 8 kilometrlik körpü 1962-ci ildə istifadəyə verilmişdir.
Gölün üzərində Katatumbo ildırımı baş verir. Bu atmosfer hadisəsi Katatumbo çayının gölə töküldüyü yerdə baş verir.
Yaşayış məntəqələri
Gölün üzərində cənub, cənub-qərb hissədə bir necə su üzərində asma kəndlər vardır. Burada yaşayan insanlar sivilizasiyadan kənarda yaşayır. Onlar bir sıra xəstəliklərdən əziyyət çəkirlər. Bu xəstəliklərdən ən geniş yalılanı Hantinqtona xəstəliyidir ki, yerli əhali bu xəstəliyi " Müqəddəs Vitanın rəqsi" adlandırırlar.
Stanislav Tillix
Stanislav Tillix (, Stanislaw Tillich, Stanisław Tilich) — Alman dövlət və siyasət xadimi. Saksoniya əyalətinin baş naziri (2008–2017). Bundesratın sədri (2015–2016). Xristian Demokrat İttifaqı (Almaniya) üzvü.
Saksoniya baş naziri
2008-ci il aprelin 14-də Georq Milbradt Tillixin namizədliyini Saksoniyanın baş naziri postuna varisi olaraq təklif etdi. 24 may 2008-ci ildə əyalət partiya konfransı tərəfindən Sakson CDU-nun sədri seçildi, 28 Mayda Saksoniya əyalətinin baş naziri seçildi və kabinetdə and içdi. Baş nazir kimi Tillix həm də 18 il Bundesratın üzvü olub və burada müvəqqəti olaraq Almaniya-Rusiya dostluq qrupuna rəhbərlik edib. 2009-cu ildə Şərqi Almaniyaya rəsmi səfərə dəvət edildi. 2009-cu il avqustun 30-da keçirilən əyalət seçkilərində Tillixin rəhbərliyi altında XDİ 40,2 faiz səs qazandı. FDP 10 faiz səs topladığı üçün 29 sentyabr 2009-cu ildə yenidən baş nazir seçildi. Baş nazir olaraq, Tillix 31 avqust 2014-cü ildə keçirilən ştat seçkilərində yenidən partiyasının əsas namizədi olub. XDİ 39,4 faiz səs topladı. 18 oktyabr 2017-ci ildə Tillix 2017-ci ilin dekabrında ofisini "gənc əllərə" vermək istədiyini açıqladı. O, Mixael Kreçmeri öz varisi kimi təklif etdi. Onun səlahiyyət müddəti 12 dekabr 2017-ci ildə başa çatdı. 2018-ci ilin aprelində o, 31 oktyabr 2018-ci ildə aktiv siyasətdən tamamilə ayrılacağını və əyalət parlamentindəki kreslosundan istefa verəcəyini açıqladı.
Atalanta FK
"Atalanta FK" — İtaliyanın, Berqamo şəhərini təmsil edən peşəkar futbol klubu. 1907-ci ildə yaradılmışdır. Ev matçlarını 1928-ci ildə inşa edilmiş və 24.726 tamaşaçı tutumuna malik "Atleti Azzurri d'Italia" stadionunda keçirir.
"Atalanta"nın tarixdə ən böyuk uğuru 1963-cü ildə İtaliya kubokunu qazanmasıdır. Klub iki dəfə A Seriyasının bürünc mükafatçısı olub (2018/19 və 2019/20 mövsümlərinin nəticələrinə əsasən).
Klubun hazırkı baş məşqçisi Can Pyero Qasperinidir.
Tarix
Berqamo şəhərindəki ilk futbol klubu 1903-cü ildə İsveçrə mühacirləri tərəfindən qurulan və İtaliya çempionatının Lombardiya zonasında oynayan "FC Bergamo" idi.
17 oktyabr 1907-ci ildə Eugenio Urio, Giulio və Ferruccio Amati, Alessandro Forlini və Giovanni Robertinin daxil olduğu bir qrup insan, qədim yunan mifologiya qəhrəmanının adını daşıyan Atalanta idman cəmiyyətini qurdular. 1913-cü ildə cəmiyyətdə futbol bölməsi qurulur və 1914-cü ildə Atalanta İtaliya Futbol Federasiyası tərəfindən tanınır. Klub Lombardiya Çempionatının ikinci qrupunda iştirak etməyə başlayır. 1920-ci ildə komanda birinci qrupa çıxmağı bacarır.
Bundan əvvəl, 1920-ci ilin fevralında, Atalanta idman cəmiyyəti və 1913-cü ildə FC Bergamo-nu özünə cəlb edən Bergamasca idman və qılıncoynatma cəmiyyəti, Atalanta futbol klubuna birləşir. Klubun rəngləri qara-mavi versiyası qəbul edilir (Atalanta cəmiyyətinin rəngləri qara-ağ, Bergamasca cəmiyyəti isə mavi-ağ idi). İlk məşqçi karyerasından təzə bitirmiş argentinalı Çezare Lovati olur.
1928-ci ildə klub üçun faşist Mario Brumananın adını daşıyan stadion tikilir. Sonradan stadion "Atleti Azzurri d'Italia" adlanmağa başlayır.
1932–33 mövsümündə maliyyə problemləri səbəbindən "Atalanta" mövsumun ortasında çempionatda iştirakını dayandırmaq təhlükəsi ilə üzləşir. Ancaq milli komandanın qapıçısı Karlo Kerezolinin "Ambrosiana-İnter" klubuna satılması klubu xilas edir.
Klub A Seriyasına ilk dəfə 1937-ci ildə vəsiqə qazanır, lakin bir ildən sonra yenidən B Seriyasına qayıdır. Klub eyni zamanda ən yaxşı orta sahə oyunçusu sayılan Cuzeppe Bonomini Romaya sataraq 120.000 lir qazanır. Sonradan klub tez-tez lider oyunçularını ölkənin ən yaxşı komandalarına sataraq pul qazanır.
1952-ci ildə Atalanta daha bir oyunçusunu o dövr üçun çox yüksək qiymətə satır. İsveçli hücumçu Hasse Yeppson 105 milyon lirəyə Napoliyə satılır.
1955-ci ildə Berqamo klubunun tarixində ilk dəfə "Atalanta" — "Triestina" matçı televiziyada göstərilir.
Üç il sonra, komanda "idman prinsiplərini pozduğu üçün" B Seriyasına göndərilir, 1960-cı ildə klub təkrar A Seriyasına qayıdır. thumb|"Atalanta" İtaliya Kubokunun qalibi kimi, 1963-cü il. 2 iyun 1963-cü il tarixində Milanın San Siro meydanında Atalanta İtaliya Kubokunun finalında Torinonu 3:1 hesabı ilə məğlub edərək tarixindəki ilk kuboku qazanır. Növbəti mövsüm Kubok Qalibləri Kubokunda iştirak edərək Avro kuboklarda debüt edir. Ancaq ilk turdaca turnirin gələcək qalibi Sportinq klubuna məğlub olur.
1969-cu ildə Atalanta yenidən B seriyasına düşur. Klubda rəhbər dəyişikliyi baş verir: Akille Bortolotti prezident olur. İki il sonra klub Seriya A-ya qayıtsada, 1973-cü ildə təkrar B seriyasına düşur.
1979-cu ildə klub tarixindəki "ən dərin" eniş başlayır: 5 ildə Atalanta A Seriyasından C1 Seriyasına düşur və təkrar geri dönur. Kluba məşhur məşqçilər Ottavio Bianchi və Nedo Sonetti dəvət edilir. Az sorna klubda rəhbər dəyişikliyi baş verir və 1980-ci ildə Akille Bortolotti səlahiyyətlərini oğlu Cezareyə verir.
1987-ci ildə artıq A seriyasını tərk etmiş kluba Emiliano Mondonico yeni baş məşqçi təyin edilir. Bir il əvvəl ölkə Kubokunun finalçısı olduğu üçun Kuboklar Kubokun ikinci dəfə vəsiqə qazanır. Bu dəfəki iştirak Atalanta üçün son dərəcə uğurlu olur: B Seriyası iştirakçısı yarımfinala çıxır və iki matçda yenə gələcək qalib — Belçikanın Meçelen klubuna məğlub olur.
Bir il sonra "Atalanta" — yenidən A Seriyasında görunur. O dövrdə klubun orta xətti klub tarixinin ən yaxşılarından biri idi — Daniele Fortunato, Eligio Nicolini, Valter Bonacina və isveçlilər Glenn-Peter Stromberg və Robert Pritz klubun orta sahəsinə çox güc qatırdı. Mövsümün sonunda məşhur argentinalı hücumçu Kladuo Kaniça alınır. Atalanta altıncı yeri tutur və 1/32 finalda Moskvanın Spartak komandasına məğlub olduqları UEFA Kubokuna vəsiqə qazanır. 1989–1990 mövsümündə klub yeddinci yeri tutur. Klub Avropa kuboklarında ardıcıl ikinci il iştirak hüququ qazanır. 7 iyun 1990-cı ildə klubun prezidenti Cezare Bortolotti avtomobil qəzasında həyatını itirir və bundan sonra prezident təkrar Akilla Bortolotti olur. 1990-cı ilin payızında Atlanta yenidən Avroturnirlərdə iştirak edir və UEFA Kubokunun dörddəbir finalında başqa İtaliya klubu İnterə məğlub olur.
1992–1993 mövsümündə klub o vaxtlar az tanınmış məşqçi Marsello Lippi ilə Seriya Ada səkkizinci yeri tutur.
1994-cü ildə Atalanta'nın səhmlərə nəzarət paketini İvan Ruggeri əldə edir. Heyətin cavanlaşması yolunu tutuan kluba keçmiş məşqçisi Emiliano Mondonico qayıdır. Komanda gələcəkdə Yuventusa satılacaq və İtaliya utbolunun tarixinə dını yazdıracaq istedadlı hücumçular Kristian Vyeri və Filippo Inzaqini transfer edir. 1996-cı ildə Atalanta, İtaliya Kuboku finalında Fiorentina'ya məğlub olur. Çempionatda komanda elitada qalmaq üçün mübarizə aparır və 1998-ci ildə təkrar B Seriyasına düşur. thumb|296x296px| Klaudio Kaniça Məşqçi Giovanni Vavassori 2 ildə klubu elitaya qaytara bilir. A Seriyasında Atalanta nəhənglərə baş ağrısı çox səs-küy salır və uzun müddət Çempionlar Liqası zonasında qərarlaşıt\r, lakin mövsümün sonunda çempionatı 7-ci sırada bitirir. Mövsümlərarası fasilədə rəhbərlik komandanı gücləndirmək üçün xeyli pul ayırır. Klub üçün rekord bir məbləğə, 30 milyard lirə Milan-ın forvardı Cianni Komandini, müdafiəçi Luici Sala və forvard Luca Saudati də transfer edilir. Manşester Yunayted klubundan Qapıçı Massimo Taibi transfer edilir. Bir çox təklifə baxmayaraq komandanın lideri Kristiano Doni komandada qalır. Ancaq bu maliyyə yatırımları ciddi bir nəticə vermir və 2002-ci ildə Berqamolular doqquzuncu olur. Növbəti il isə daha uğursuz olur və klub A Seriyasını tərk edir.
Tezliklə kluba nəsil dəyişmə prosesi baş verir. Komandaya yeni məşqçi Stefano Kolantuono dəvət edilir edilir. Tezliklə bu öz nəticəsini verir və klub A Seriyasına vəsiqə qazanır. 2007-ci ildə klub doqquzuncu pilləni tutur. Ancaq Stefano Kolantuono istefa verərək Palermoya gedir və onu Luici Del Neri əvəzləyir. Del Neri sələfinin siyasətini davam etdirdi və 2008-ci ildə klub 9-cu, bir il sonra isə 11-ci yeri tutdu. 2009-cu ildə mütəxəssis, mövsüm sonunda Atalantadan ayrılacağını açıqlayır və rəhbərlik yeni baş məşqçi axtarışına çıxır.
16 yanvar 2008-ci ildə klubun prezidenti İvan Ruqqeri anevrizma ilə xəstəxanaya yerləşdirilir. Həyatı təhlükədə olan prezidenti 3 sentyabr 2008-ci ildə prezident səlahiyyətləri 21 yaşında Serie A klubunun ən gənc prezidenti olan oğlu Alessandroya keçir.
2010/2011 mövsümündə komandaya təkrar Stefano Kolantuononun dəvət edilir.
Klubun yeni yüksəlişi Can Pyero Qasperini'nin 2016-cı ilin yayında baş məşqçi vəzifəsinə başlamasından sonra başlayır. Onun rəhbərliyi altında ilk mövsümdə Berqamo komandası özləri üçün rekord olan dördüncü yeri tutdu və Avropa Liqasına vəsiqə qazandı. 2018/2019 mövsümü, növbəti mövsümün Çempionlar Liqasının birbaşa qrup mərhələsinə vəsiqə qazanır. Bundan əlavə, komanda İtaliya Kubokunun finalına çıxsa da Latsiyoya 0: 2 hesabı ilə məğlub olurlar.
Azarkeş
İtalyanın AC Nielsen Italia SPA şirkətinin 2008-ci ilin iyun-iyul aylarında apardığı bir araşdırmaya görə, İtaliyada 119.000 Atalanta azarkeşi var.
Atalanta azarkeşləri L'Aquila, Cosenza, Ternana, Ayntraxt Frankfurt, Tirol futbol klublarının azarkeşləri ilə dostluq əlaqələri qurub.
Stadion
left|thumb|260x260px| "Athleti Azzurri d'Italia" stadionunun içərisində Stadion 1928-ci ildə tikilib. İlk əvvəl faşist Mario Brumananın şərəfinə adlandırılmışdı. İkinci Dünya Müharibəsindən və faşizmin süqutundan sonra adı əyişdirilərək "Komunale" adlanmağa Başladı.
1994-cü ildən sonra isə "Athleti Azzurri d'Italia" adlandırıldı. 1 iyul 2019-cu il tarixindən və növbəti 6 il ərzində arenanın adı " Gewiss Stadium " olacaq.
NGC 643A
NGC 643A, Yeni Baş Kataloqda qeydə alınmış açıq ulduz topasıdır. Göy üzündə Cənub Hidrası bürcü istiqamətində yerləşir. OCL tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Mərziküla
Mərzikola — İranın Mazandaran ostanının Babül şəhristanının Babülkənar bəxşində şəhər və bu bəxşin mərkəzi. 2006-cı il əhalinin siyahıya alınmasına əsasən, şəhərin əhalisi 525 nəfər və 141 ailədən ibarət idi.
Korqaljın qoruğu
Korqaljın Dövlət Təbiət Qoruğu ― Qazaxıstanın Aqmola və Karağandı vilayətlərində, Astana şəhərinin qərbində yerləşən təbiət qoruğu. Ərazi həm UNESCO-nun Ümumdünya irsi siyahısına daxil edilmiş Şimali Qazaxıstan step və göllərinin, həm Ramsar sahəsinin, həm də müvafiq biosfer qoruğunun bir hissəsidir. Ərazidəki göllərdən ən böyüyü Tengiz gölüdür. 543 171 hektar ərazisi olan Korqaljın təbiət qoruğunun ərazisi köçəri quşların Hindistan və Sibir-Şərqi Afrika miqrasiya marşrutunun ayrılmaz hissəsidir və yalnız Qazaxıstan üçün deyil, həm də bütün Asiya üçün beynəlxalq əhəmiyyətli bataqlıq sahəsidir. Ərazidəki böyük su ehtiyyatı Asiyadakı ən böyük bataqlıq quşları populyasiyası üçün yaşayış sahəsini təmin edir.
Tarix
1976-cı ildə Tengis - Korqaljın gölləri Beynəlxalq əhəmiyyətli bataqlıq ərazilərin siyahısına, "Ramsar siyahısına" daxil edilmişdir. Qoruq 2008-ci ildə “Sarıarka - Şimali Qazaxıstan step və gölləri” ilə birlikdə UNESCO-nun Ümumdünya irsi siyahısına daxil edilmişdir. 2012-ci ildə UNESCO Korqaljın qoruğunun Qazaxıstan Respublikasının ilk biosfer qoruğu olaraq tanımışdır.
Bitki
Mühafizə olunan ərazinin bioloji müxtəlifliyinə 500-dən çox bitki növü (Qazax təpəliyinin bütün florasının dörddə biri) və 43 növ məməli və 350 növ quş da daxil olmaqla 1400-dən çox heyvan növü daxildir. Tengiz-Korqaljın gölündəki bataqlıq quşları Qazaxıstanın bataqlıq aviafaunasının 87%-ni təmsil edən 112 növdən ibarətdir. Burada 2 növ amfibiya, 4 növ sürünən, 14 növ balıq tapılmışdır. Ərazidəki həşəratların hazırda 700-dən çox növü məlum olsa da, bu rəqəm 3000-dən çox növə çata bilər.
Çöl ekosistemləri ənənəvi, eyni zamanda endemik, nadir və nəsli kəsilməkdə olan növlərin yaşayış yerləridir.
Heyvanlar
Qoruq ərazisində Qırmızı kitaba daxil edilmiş 60 dalğadan çox heyvan və bitki növünü qeyd etdi. Ərazi Qıvrımlələk qutanın ümumi dünya populyasiyasının 10%-ni və yay və payız miqrasiya dövründə on minlərlə qaz, yüz minlərlə dabbing və dalğıc ördəkləri və gəzənin də daxil olduğu köçəri quşların ümumi populyasiyasının 10-20% -ə qədərinə ev sahibliyi edir.
Yanğınsöndürmə gəmisi
thumb|right|250px|Tokyo yanğınsöndürmə departamentinə məxsus yanğınsöndürmə gəmisi. Yanğınsöndürmə gəmisi - Sahil ərazilərinə yaxın yerlərdə və ya dəniz, okean sualarında baş vermiş yanğınların söndürülməsində istifadə olunan gəmi növü.
Jül Düpüi
Jül Düpüi  — fransız mühəndis, mexanik və iqtisadçı, marjinalizmin qabaqcıllarından biri.
Bioqrafiyası
Jül 18 may 1804-cü ildə İtaliyada anadan olub (o dövr Napoleon qoşunları tərəfindən işğal edilmişdi). Jül 10 yaşında olanda ailəsi Fransaya köçdü. 1822-ci ildə Parisdə yerləşən Politexnik məktəbini bitirmişdir. Mühəndis olaraq işləyərək yol obyektlərini dizayn etmiş və 1843-cü ildə bu fəaliyyətinə görə Fəxri Legion Ordenini almışdır.
Mexanika
1830-cu illərdə Jül Düpüi, üfüqi müstəviyə yuvarlandıqda radiusu R olan silindrik bir silindirin yaşadığı müqaviməti təyin etmək üçün bir sıra təcrübələr aparmışdır. Bu məlumatları emal edərək 1837-ci ildə yuvarlanan sürtünmə qüvvəsi üçün \sqrt{R} ilə tərs mütənasib bir düstur təklif etdi. Bunun ardından Dupuis ilə başqa bir Fransız mexanik - A. Morin arasında canlı və olduqca sərt bir müzakirə (1839-1841) davam etdi, təcrübə məlumatları Kulon düsturunun etibarlılığını inandırıcı şəkildə təsdiqlədi (ona görə yuvarlanan sürtünmə qüvvəsi R ilə tərs mütənasibdir), sonra niyə Düpüinin yuvarlanan sürtünmə üzərində işi uzun müddət unuduldu.
Lakin, XX əsrin ortalarında. Devid Teybor tərəfindən yuvarlanan sürtünmə nəzəriyyəsi üzərində aparılan fundamental tədqiqatlar Dupuisin fikirlərinin qismən bərpasına səbəb oldu. Deformasiyanın elastik histerez ilə xarakterizə olunduğu, açıq-aşkar çatışmaz elastikliyə malik materiallar (kauçuk, taxta, qismən dəmir) üçün Düpüi formulu Kulon formulundan daha yaxşı təcrübə ilə razılaşma təmin etdiyini ortaya çıxardı.
Həm də yeraltı suların hərəkətini izah edən diferensial tənliyi araşdırdığı yeraltı hidrodinamikayla da məşğul idi.
İqtisadiyyat
1844-cü ildə "Mülki quruluşların faydalılığının ölçüsü haqqında" məqaləsi dərc olundu, burada iqtisadi tədbirlərin effektivliyini (faydalılığını) müəyyənləşdirmək üçün o dövrdə tətbiq olunan metodun uyğunsuzluğunu sübut etdi. Məqalə iqtisadiyyatda marjinal analizi tətbiq edən ilk şəxs idi (Tünen və Antuan Oqüst Kurnodan sonra). Əvvəlcə istehlakçı mənfəətini təhlil edildi — rifah iqtisadiyyatının əsas konsepsiyası. Düpüi mülki strukturların (körpülər, yollar) faydalılığı fikrini onların fəaliyyətindən gələn pul cəmləri kimi təkzib etdi.
Nəştarud
Nəştarud — İranın Mazandaran ostanının Tənkabun şəhristanının Nəşta bəxşində şəhər və bu bəxşin mərkəzi. 2006-cı il əhalinin siyahıya alınmasına əsasən, şəhərin əhalisi 5,837 nəfər və 1,710 ailədən ibarət idi.
Torben Vosik
Torben Vosik (8 oktyabr 1973) — Almaniyanı təmsil edən stolüstü tennisçi.
Karyerası
Torben Vosik Almaniyanı 2004-cü ildə Afina şəhərində baş tutan XXVIII Yay Olimpiya Oyunlarında təmsil edib və fərdi turnirdə 33-cü pillənin sahibi olub.
Albaniyanın ətraf mühiti
right|thumb|Valbonlar Vadisi Milli Parkı, Albaniya Albaniyanın ətraf mühiti flora, fauna və müxtəlif formalı çayları ilə diqqəti cəlb edir. Ətraf mühit həm də müxtəlif ekoloji bölgələrdən ibarətdir ki, ölkənin təbii coğrafi ekosistemini təmsil edir. Bura həmçinin su tədcizatı sistemləri, bərpa olunan resurlar və s. daxildir. Dağlıq relyef Albaniyanın əsas hissəsinin təşkil edir. Digər ərazilər yüksəkliklərədən ibarət olub dərin dərələrlə parçalanmış. Bu ərazilər məhsuldar torpaqları ilə tanınır. Ümumən Albaniya ərazisinin 70 % -ni hündürlüyü 2751 metrə qədər olan dağlar və yüksəkliklər təşkil edir. Albaniyanın dağlıq landşaftı heç də İsveçrə və Avstriyadan geri qalmır. Dəniz sahilli çimərlikləri çox cəlb edicidir. Serbiya, Monteneqro, Makedoniya və Yunanıstanla olan sərhəd bölgələrində bir çox böyük göllər yerləşir: Şkoder, Oxrid, Prespa.
Ekologiyası
Albaniyanın əsas ekoloji problemlərinə suyun və havanın çirklənməsi, torpaq eroziyası, biomüxtəlifliyin azalması, eləcə də tulantıların düzgün emalı aildir. Urbaznizasiyanın sürrətlə artımı və təbii ehtiyatlara təlabatın artması nəticəsində deqradasiya səviyyəsi artmışdır. Təbii fəlakətlərin və iqlim dəyişikliyinin artma riski də Albaniyaya böyük problem yaradır. Müasir dövrdə Albaniyada şitillik effektinin az olmasına baxmayaraq yaxın zamanlarda onun artması gözlənilir (avtomobillərin sayının artması, kənd təsərrüfatının inkişafı proqnozu . Albaniya ekoloji təmiz və bərpa olunan enerji ehtiyatlarına malik bir ölkədir. Bu sahədə son illər yetərincə irəlləyiş qeydə alınmış.
Biomüxtıliflik
thumb|Butrit gölü və [[İon dənizi]] Albaniyanın ekosistemi müxətəlifliyi ilə xarakterizə olunur. Daha çox bitki aləmi dıqqəti cəlb edir. Aralıq dənizi hövzəsinə aid olan flora daha çox qoruqların ərazisində geniş yayılmış. Albaniya ərazisində altı milli park, 24 qoruq və təbiət abidələri mövcuddur.
Heyvanat aləmi də yetərincə müxtəlifdir. Böyük göllər ərazisindən və sahil ərazilərindən ölkənin daxili zonalarına qışlamaq üçün köçəri quşlar miqrasiya edir. 70 dən çox quş növü (180 000) Albaniya ərazisində qışlayır.
Qaz tankeri
thumb|right|300px|Qalea adlı qaz tankeri. Qaz tankeri - Maye və ya sıxılmış formada qaz məhsullarının daşınması üçün istifadə olunan gəmi növü. Bu növ gəmiləri, daşıdıqları yükün yüksək təhlükəli olması səbəbindən son dərəcə yüksək təhlükəsizlik göstəriciləri ilə təmin edilir. Qaz tankerlərinin digər gəmilərdən fərqləndirən əsas cəhətlərdən biri, daşınan qazın maye halında saxlanılmasını təmin etmək üçün daxili soyutma sisteminə malik olmasıdır.
Noto yarımadası
Noto yarımadası — Honşu adasının mərkəzi hissədə yerləşir. Yaponiyanın İşikava və Toyama prefekturaları ərazisində qərar tutur. Yapon dənizində adalarda yerləşən yarımadalar arasında ən irisidir.
Aşıq Zərnişan
Aşıq Zərnişan- Aşıq Zərnişan Cabbarqızı (1852-1906) – Xızıda doğulmuş və gənc yaşlarından Bakıda – İçərişəhərdə yaşamış aşıq-şairədir. Cəfər Cabbarlı, Aşıq Zərnişan, Xızı aşıqları, aşıq sənəti, şahmat. Dahi dramaturq Cəfər Cabbarlı bir sıra yaddaqalan musiqilər bəstələyib: Azad bir quşdum, Gərək günəş dağları aşıb sönməyəydi..., Mən bir solmaz yarpağam ki, Hicrindən oldu, ey gözəl, Sənə nə olub, zalım yar, Sənin dərdindən, Saranın mahnısı, Marş irəli, əsgərim!, Yaşasın Azərbaycan, On dördü (yaxud Nuru Paşa) rəqsi və s.
Həyatı
Aşıq Zərnişan Cabbarqızı (1852-1906) – Xızıda doğulmuş və gənc yaşlarından Bakıda – İçərişəhə rdə yaşamış aşıq-şairədir. Aşıq Zərnişan Xızıda tanınmış Cəlilli nəslinin bir nümayəndəsi olub. Bu nəslin nümayəndələrinin demək olar ki, hər birinin bədahətən şeir demək, söz qoşmaq, yaxud gözəl rəqs etmək bacarığı var. Uşaq yaşlarında Zərnişan Xızı mədrəsəsində təhsil alıb, şeirə, musiqiyə böyük həvəs göstərib, bədahətən şeirlər söyləməklə ətrafdakıları heyrətləndirərdi. Zərnişan 16 yaşında ikən öz doğmaca əmisi oğlu Hacı Əliəkbərlə ailə həyatı qurmuşdur. Gənc ailə Bakıda, İçərişəhərdə yaşayıb. Hacı Əliəkbər şəhərin çox zəngin, varlı tacirlərindən biri idi. Onun təkcə İcərişəhərdə 9 dükanı vardı. Hacı Əliəkbər çox əliaçıq, çörəkverən bir insan olub. Hacı Əliəkbərlə Zərnişan xanım dünyaya Rəhim və Səlah adlı iki oğul gətiriblər. Bu ailədə boy atan iki qardaş xoşbəxt böyüsələr də, sonrakı taleləri faciə ilə nəticələnib...
Övladları
Valideynlər 1890-cı ildə Rəhimi, 1893-cü ildə isə Səlahı evləndirirlər. Rəhimin Sara adlı qızı, Səlahın isə Mahmud adlı oğlu dünyaya gəlir. Tacir övladı olduqlarından qardaşların zadəgan ailəsinə məxsus qiyafələri vardı. Onlar səliqəli geyinir, qurşaqlarına həmişə xəncər taxırdılar. 1896-cı ildə, Saranın ad günü ərəfəsində qardaşlar şadyanalıq etmiş, sonra qurşaq tutub, güləşmişlər. Bu zaman Rəhimin xəncəri Səlahın ayağına batır, onun diz qapağını zədələyir. Güclü müalicəyə baxmayaraq, bir neçə aydan sonra Səlahın vəziyyəti ağırlaşır və o, dünyasını dəyişir. Həmin hadisədən çox sarsılan böyük qardaş Rəhim yemir, içmir, gündən-günə zəifləyir, o zaman üçün sağalmaz olan vərəm xəstəliyinə tutulur, qardaşının ili tamam olmamış rəhmətə gedir... C.Cabbarlının həyat yoldaşı Sonaxanım bibisi Zərnişanın yaddaşlarda qalan bir neçə şeirini təqdim edir:
Yaradıcılığı
Zərnişan xanım Xızının tanınmış aşıqları – Aşıq Əliqulunu (1762-1826), Aşıq Dumanı (1809-1851) şəxsən görməsə də, onların yaradıcılığı haqqında yaşlı nəslin nümayəndələrindən xeyli məlumat toplamış, şeirlərindən faydalanmış, aşıq sənətinə dərindən yiyələnmişdi. Sonralar Zərnişan xızılı aşıqlar – Aşıq Cəlil Muradoğlu, Aşıq Bibiqulu, Aşıq Şıxmirhüseyn Əliseyranoğlu (1876-1918), Aşıq Qurban Abduloğlu Ağdərəli (1886-1944), Aşıq Nisə Ağdərəli (Aşıq Qurbanın həyat yoldaşı), Aşıq Əşrəf (Aşıq Məhəmmədin əmisi), Aşıq Zohulla (Aşıq Məhəmmədin anasının əmisi oğlu) və baş¬qa sənətkarların məclislərində iştirak etmiş, onlarla deyişmişdir. Belə məclislərdə istər yerli, istərsə də gəlmə aşıqlar Zərnişan xanımı gördükdə özlərini “yığışdırır”, söyədikləri hər sözə məsuliyyətlə yanaşırdılar. Qeydlərdən bəlli olur ki, Zərnişan həm də əsl meloman olmuş, bir sıra mərsiyələr, mahnılar da qoşurmuş. Əfsus ki, bu mahnıların müəllifinin adı unudularaq yaddaşlardan silinib. Ola bilər ki, sonrakı mərhələlərdə həmin musiqilərin bir çoxu xalq mahnısı kimi ağızdan-ağıza keçərək yaşamışdır. Bu gün isə biz o musiqiləri anonim şəkildə dinləyirik. Zərnişan xanımın adı tanınmış qadın şairələri və aşıqlarının adı ilə bir sırada çəkilir. Görkəmli folklorşünas, filologiya elmləri doktoru, professor Məmməd-hüseyn Təhmasibin (1907-1982) “Azərbaycan xalq dastanları (Orta əsrlər)” kitabında Aşıq Zərnişanın adına rast gəlirik: “... bizdə müxtəlif əsrlərdə çox görkəmli şairələr, qadın aşıqlar da yetişmişdir. Belə şairələrin kişilərlə deyişmələri haqqında müxtəlif rəvayətlər olduğu da məlumdur. Uzaq keçmişin Məhsətisi, XIX əsrin Na¬təvanı, Aşıq Pərisi, Fatma xanım Kəminəsi, XX əsrin Zərnişanı (Xızılı), nəhayət, müasir Azərbaycanın Aftab, Mehri, Əsli, Nabat kimi qadın aşıqlarını xüsusilə qeyd et¬mək olar” (8, s. 50).
Xatirələr
Akademik Məmməd Arifin (1904-1975) də Zərnişan xanımla bağlı fikirləri maraqlıdır: “Cabbarlının hələ kiçik yaşlarından ədəbiyyata, xüsusən şeirə böyük həvəsi vardı. Onun bibisi Zərnişan şairə idi. Kənddə yaşayan bu savadsız qadın aşıqvarı mahnılar qoşardı. Zərnişanın müxtəlif hadisələr münasibətilə qoşduğu lirik şeirlərdən bəziləri indi də qoca kəndlilərin yadında qalmışdır. Onun sadə və səmimi mahnıları əsasən, qadın talesizliyinə həsr edilmişdir” (2, s. 12). Məmməd Arif daha sonra Zərnişan xanımın Cəfərə şeirlər söyləməsindən və qardaşı Heydərin isə ona rəsm çəkməyi öyrətməsindən söz açır. Cəfər Cabbarlı rəs¬samlıqla məşğul olmasa da onun bu sahədə də yüksək qabiliyyəti, istedadı olduğunu yaxınları söyləmişlər. Zərnişanın şeirlərinin hər bir misrası adı kimi zərli, bəzəkli, “qızıl suyuna vurulmuş nişanı, naxışı” xatırladır. Təəssüflər olsun ki, sinədəftər Zərnişan xanımın şeirləri vaxtında yazıya alınmamış, yalnız hafizələrdə qalan bir neçə şeiri sonradan bəzi xatirələrdən kitablara salınmışdır. Zərnişan xanım heç zaman toylarda aşıqlıq etməmiş, bu sənətlə pul qazanmamışdır. Lakin Xızıda elə bir toy olmazdı ki, o, dəvət olunmuş aşıqları sınağa çəkməsin, necə deyərlər, onlara “toy tutmasın”. Bu xüsusiyyətlərinə görə, toy çadırına daxil olanda ona “Aşıq Zərnişan gəldi” – demişlər. Zərnişan 16 yaşında Bakıya gəlin köçsə də, Xızıda bütün qohum-əqrəbanın toy-düyününə həyat yoldaşı Hacı Əliəkbərlə tez-tez fəxri qonaq kimi dəvət edilərdi. Onun iştirak etdiyi və xüsusi növraq verdiyi bu məclislər daha yaddaqalan olurdu. Filologiya elmləri doktoru, əməkdar incəsənət xadimi, professor Ağalar Mirzə (1955-2008) müəllifi olduğu “Karvan” televiziya verilişində (Az. TV, 2007) Zərnişan Xızılı ilə bağlı süjet hazırlamışdı. Verilişdə onun bir neçə aşıqsayağı mahnının müəllifi olduğu bildirilir. Zərnişan 1906-cı ilin sonlarında vəfat edib. Ölümündən 2 il sonra əri Hacı Əliəkbər həm Zərnişanın, həm də iki övladının nəşini çıxarıb Məkkəyə aparmış, orada dəfn etmişdir. Bu, Hacı Əliəkbərin 7-ci həcc ziyarəti idi. Maraqlıdır ki, Hacı Əliəkbər hərəmdə bütün vacib əməlləri yerinə yetirdikdən sonra sonuncu namazını qılmış, elə namazı bitirdikddən sonra dünyasını dəyişmişdir. Hacı Əliəkbər də həyat yoldaşının və övladlarının yanında dəfn olunub. Beləliklə, dahi dramaturq Cəfər Cabbarlının bibisi Aşıq Zərnişanın keçdiyi acılı, şirinli həyat yoluna bu məqalədə ilk dəfə ayrıca olaraq diqqət yetirdik.
Ədəbiyyat
A. Azərbaycan xalq dastanları (Orta əsrlər). B.: Elm, 1972, 400 s.
Elman Mustafazadə
Mustafazadə Elman Əhəd oğlu — "Avropada Azərbaycanın Dostları Cəmiyyəti"nin sədri.
Həyatı
Elman Mustafazadə 1957-ci ildə Ağcabədi rayonunun Hindarx kəndində dünyaya gəlib.
Kriptovalyutaların siyahısı
thumb|340x340px|2018-ci il yanvarın 27-də kriptovalyutaların bazar kapitallaşması Bitcoin yaradıldıqdan sonra mövcud kriptovalyutaların sayı artır. Bu mövcud olan ən populyar kriptovalyutaların siyahısı:
Elman Mustafazadə
Həyatı
Əslən Laçın rayonunun İmanlar kəndindəndir. 6 yaşında ikən ailəsi Şuşaya köçüb.
1974-cü ildə Bakıya yollanıb, əsgəri xidmətə çağrılanadək müxtəlif yerlərdə işləyib. Ordudan qayıtdıqdan sonra iki il tikintidə fəhləlik edib.
1981–1986-cı illərdə indiki Azərbaycan Dövlət Mədəniyyət və İncəsənət Universitetinin Mədəni maarif fakültəsində oxuyub. Təhsilini başa vurduqdan sonra bir il Bakı Yeyinti Sənayesi Texnikumunda müəllim işləyib.
1988–1989-cu illərdə Əzizbəyov adına Mədəniyyət evinin rəhbəri olub. 1989–1990-cı illərdə Azərbaycan Əlvan Metal Birliyinin Təhcizat idarəsində əvvəlcə ekspeditor, sonra isə şöbə rəisi vəzifəsində çalışıb. Arada üç ay Ağdərə rayonunun Xatınbəyli, Orta Güney, Baş Güney kəndlərinin ermənilərdən müdafiə olunmasında könüllülərdən ibarət silahlı dəstəyə rəhbərlik edib.
1990-cı ildə Azərbaycanda kommunist rejiminə etiraz əlaməti olaraq Polşa hökumətindən müvəqqəti məskunlaşmaq izni alıb. 2000-ci ilədək həmin ölkədə yaşayıb. Orada olarkən "Azərbaycan Cəmiyyəti"ni yaradaraq Polşada yaşayan azərbaycanlıları təşkilatlandırıb. Bir müddət sonra "Polşada Azərbaycanın Dostları" adlı cəmiyyətin təsisçilərindən biri və sədri olub. Bundan əlavə 1994-cü ildə "AzerLex" və "AzerPol" ticarət şirkətlərini yaradaraq bizneslə məşğul olub. Qazancından o vaxt Qarabağda döyüşən Azərbaycan əsgərlərinə bir neçə dəfə dava-dərman göndərib. 1993–1995-ci illərdə döyüşlərdə yaralanan səkkiz əsgər və zabiti öz hesabına Polşa xəstəxanalarında müalicə etdirib. 1995-ci ildə M.Ə.Rəsulzadənin təsis etdiyi, sonuncu sayı 1939-cu ildə buraxılan "Qurtuluş" jurnalından sonra ilk qürbət mətbuat nümunəsinin - "Xudafərin" jurnalının işıq üzü görməsinə nail olub. Bu dərgi yeganə azərbaycandilli jurnaldır ki, Avropada yayımlanmasına rəsmi icazə verilib.
2000-ci ildən Niderland Krallığında yaşayır. 2006-cı ilədək Niderland və Belçikada Qarabağ münaqişəsi ilə bağlı tədbirlərin əksəriyyətinin təşkilatçısı və aparıcısı olub. 2008-ci ilədək təsisçilərindən biri olduğu "BAK"a rəhbərlik edib. Hazırda "Avropada Azərbaycanın Dostları Cəmiyyəti"nin sədridir.
Ailəsi
Babək, Tomris, Azəran-Elgün adlı üç övladı var.
NGC 5626
NGC 5626, Yeni Baş Kataloqda qeydə alınmış qalaktikadır. Göy üzündə Hidra bürcü istiqamətində yerləşir. S0-a tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Şarat Kamal
Şarat Kamal (12 iyul 1982) — Hindistanı təmsil edən stolüstü tennisçi.
Karyerası
Şarat Kamal Hindistanı 2004-cü ildə Afina şəhərində baş tutan XXVIII Yay Olimpiya Oyunlarında təmsil edib və fərdi turnirdə 33-cü pillənin sahibi olub.
Daha sonra Şarat Kamal Hindistanı 2008-ci ildə Pekin şəhərində baş tutan XXIX Yay Olimpiya Oyunlarında təmsil edib və fərdi turnirdə 33-cü pillənin sahibi olub.
Şarat Kamal Hindistanı 2016-cı ildə Rio-de-Janeyro şəhərində baş tutan XXXI Yay Olimpiya Oyunlarında təmsil edib və fərdi turnirdə 49-cu pillənin sahibi olub.
Yuri Borzakovski
Yuri Mixayloviç Borzakovski (12 aprel 1981, Karatovo, Ramenski rayonu, Moskva vilayəti) — Rusiyalı yüngül atlet, 2004 Yay Olimpiya Oyunları çempionu, dünya çempionu, üçqat Avropa çempionu, Rusiyanın əməkdar idman ustası (2001), 20015-ci ildən Rusiya yüngül atletika komandasının baş məşqiçisi. Yüngül atletikada (kişilərdə) Rusiyanın 6 olimpiya çempionundan biri, qaçışda isə yeganə olimpiya çempionu. Moskva vilayətinin Jukovski şəhərinin fəxri vətəndaşı.
Bioqrafiyası
Yuri ən böyük uğurunu 2004-cü il Afina Olimpiadasında Danimarka komandasında çıxış edən dünya rekordçusu keniyalı Vilson Kipketerİ və cənubi afrikalı Mbulaeni Mulaudzini qabaqlayaraq Olimpiya çempionu oldu.
6 aprel 2015-ci ildən Yuri Borzakovski Rusiya yüngül atletika komandasının baş məşqçisi vəzifəsində çalışır.
İmtiyazların artırılması
İmtiyazların artırılması adətən proqram və ya istifadəçi tərəfindən qorunan resurslara yüksək giriş əldə etmək üçün əməliyyat sistemində və ya tətbiqi proqramlarda səhvdən, dizayn qüsurundan və ya konfiqurasiyaya nəzarətdən istifadə etmək aktıdır. Nəticə odur ki, bu imtiyazı əldə edən adi istifadəci, proqram tərtibatçısı və ya sistem administratoru tərəfindən nəzərdə tutulan daha çox imtiyazları da əldə edərək, proqramda icazəsiz hərəkətlər edə bilər.
Arxa plan
Əksər kompüter sistemləri hər biri imtiyazlar kimi tanınan bir neçə istifadəçi hesabı ilə istifadə üçün nəzərdə tutulmuşdur. Ümumi imtiyazlara fayllara baxmaq və redaktə etmək və ya sistem fayllarını dəyişdirmək daxildir.
Şaquli
Bu tip imtiyazların yüksəldilməsi o zaman baş verir ki, istifadəçi və ya proses, ola bilsin ki, nüvə səviyyəsində əməliyyatlar yerinə yetirməklə, nəzərdə tutulan administrator və ya sistem tərtibatçısından daha yüksək səviyyəli giriş əldə edə bilsin.
Nümunələr
Bəzi hallarda, yüksək imtiyazlı proqram onun yalnız interfeys spesifikasiyasına uyğun gələn girişlə təmin olunacağını güman edir, buna görə də bu girişi təsdiq etmir. Bundan sonra, hücumcunun tətbiqin imtiyazları ilə icazəsiz kodu işlətmək üçün bu fərziyyədən istifadə edə bilər:
Üfüqi
Tətbiq hücumçunun adətən proqram və ya istifadəçi tərəfindən qorunacaq resurslara giriş əldə etməsinə icazə verdikdə üfüqi imtiyazların artması baş verir. Nəticə odur ki, proqram eyni istifadəçi ilə, lakin proqram tərtibatçısı və ya sistem administratoru tərəfindən nəzərdə tutulduğundan fərqli təhlükəsizlik kontekstində əməliyyatlar həyata keçirir; bu, faktiki olaraq imtiyazların artırılmasının məhdud formasıdır (xüsusilə, digər istifadəçiləri təqlid etmək imkanının icazəsiz fərziyyəsi). Şaquli imtiyaz artımı ilə müqayisədə, üfüqi hesabların imtiyazının təkmilləşdirilməsini tələb etmir. Çox vaxt sistemdəki səhvlərə əsaslanır.
Nümunələr
Bu problem tez-tez veb proqramlarda baş veri. Aşağıdakı misalı nəzərdən keçirək:
Bu vəziyyətə gətirib çıxara biləcək potensial veb proqram zəiflikləri və ya vəziyyətlərə aşağıdakılar daxildir: